section_heading: Povijest
paragraph_text: 1999. godine, na dva različita kraja Hrvatske, u Splitu i u Zagrebu, svoj razvitak su započeli sadašnji članovi Dječaka. U Splitu su Vojko (tada zvan Nebu) i Ivo (tada zvan Drugi) počeli snimati svoje prve demosnimke na kazetofone i mikrofone ugrađene u monitor. Za to vrijeme, u Zagrebu, Zondo je počeo snimati svoje prve tekstove na tuđe beatove s posuđenim mikrofonom. Kid Rađa je tada samo slušao rap, a od ostalih Dječaka, poznavao je samo Ivu, s kojim je išao u istu srednju školu i koji mu je povremeno posuđivao classic albume.